รองอธิบดีกรมสนับสนุนบริการสุขภาพ ย้ำผู้ประกอบการ ร้านนวด ร้านสปา ต้องลงทะเบียนรับการประเมินจากกรมสนับสนุนบริการสุขภาพก่อน
รองอธิบดีกรมสนับสนุนบริการสุขภาพ ย้ำผู้ประกอบการ ร้านนวด ร้านสปา ต้องลงทะเบียนรับการประเมินจากกรมสนับสนุนบริการสุขภาพก่อน ทันตแพทย์อาคม ประดิษฐสุวรรณ รองอธิบดีกรมสนับสนุนบริการสุขภาพ กล่าวถึงแนวปฎิบัติของร้านนวด ร้านสปา รองรับมาตรการผ่อนปรนระยะที่ 3 ว่าประเทศไทยมีร้านสปา ร้านนวด รวมกว่า 10,500 แห่ง แบ่งเป็นร้านนวด 9,400 แห่ง ร้านสปา 900 แห่ง และร้านนวดเพื่อเสริมความงาม 200 แห่ง ส่วนนี้ผู้ประกอบต้องมีการเตรียมความพร้อม โดยให้มีการจัดเตรียมสถานที่ อุปกรณ์และหน้ากากอนามัยสำหรับให้บริการกับลูกค้า ต้องมีการสวมใส่ทุกครั้งที่ให้บริการ รวมทั้งจัดเตรียมแอลกอฮอล์ เครื่องวัดไข้ เพื่อตรวจเช็คคัดกรองผู้มาใช้บริการ พร้อมสอบถามข้อมูลเบื้องต้นว่ามีอาการไข้ หรือไอ อย่างไรบ้าง ด้านผู้มาใช้บริการทุกครั้งที่มาใช้บริการควรสวมหน้ากากอนามัยตลอดเวลา หมั่นล้างมือบ่อยและมีการเว้นระยะห่างการให้บริการซึ่งเตียงเก้าอี้ห่าง 1.5 เมตร จัดให่มีการระบายอากาศที่ถ่ายเท  ส่วนสปาอบสมุนไพร หรืออบไอน้ำ ส่วนนี้ยังไม่เปิดให้บริการเพราะมีการอยู่รวมกันจำนวนมาก นอกจากนี้ผู้ประกอบร้านนวดและร้านสปาทุกแห่ง ต้องมีการลงทะเบียนที่ในเว็บไซต์กรมสนับสนุนบริการสุขภาพ กระทรวงสาธารณสุข เพื่อกรอกให้ข้อมูลสถานบริการของตนเอง โดยจะมีเจ้าหน้าที่ตรวจสอบตามหลักเกณฑ์ที่กรมสนับสนุนบริการสุขภาพ กำหนด เมื่อผ่านหลักเกณฑ์ตามมาตรการแล้ว เจ้าหน้าที่จะมีการยอมรับ สถานประกอบการจะสามารถได้ใบรองรับว่าผ่านมาตรการของกระทรวงสาธารณสุข ส่วนร้านใดที่ไม่ผ่านต้องกับไปแก้ข้อมูลเพิ่มเติมอีกครั้ง ทั้งนี้สถานประกอบสปา ร้านนวดต้องมีการติดตามรายงานทุก 1 สัปดาห์ และต้องมีการดาวน์โหลดแพลตฟอร์ม ไทยชนะ เพื่อให้ผู้ใช้บริการเช็คอิน เข้าร้านทุกครั้งรองอธิบดีกรมสนับสนุนบริการสุขภาพ กล่าวอีกว่า ส่วนคลินิกเสริมความงาม ที่ผ่อนปรนระยะที่ 3 เช่นกัน โดยคลินิกเวชกรรมเสริมความงาม หรือคลินิกเสริมความงาม เปิดอย่างเป็นการ โดยผู้ใช้บริการควรประเมินสุขภาพของตนเองและปฎิบัติตัวอย่างเคร่งครัดตามกระทรวงสาธารณสุขกำหนด เพื่อความปลอดภัยของทุกส่วน /ด้านผู้ประกอบคลินิกเสริมความงาม ควรทำตามมาตราการที่รัฐกำหนด ที่ให่สวมหน้ากากอนามัย มีเจลแอลกอฮอล ต้องมีการนัดหมายล่วงหน้าไม่ควรให้บริการเกิน 1 ชั่วโมง